44-årige Lars Jægerfeld Kristoffersen er rykket ind i Den gamle gård. Foto Thomas Quvang
Lars Jægerfeld Kristoffersen afhjælper bl.a. smerter og stress
Ny Behandler Frit oversat fra latin betyder ManuVision hænder og syn, og det er ud fra en holistisk tilgang til krop og sjæl, at 44-årige Lars Jægerfeld Kristoffersen byder indenfor i Den Gamle Gård i Kirkegade i Frederiksværk, som ny behandler.
"ManuVision kropsterapi er en behandlingsform som er rettet mod såvel fysiske som mentale spændinger", siger Lars og fortsætter:
"Det kan eksempelvis være hovedpine, spændinger i nakken, stress, depression, vejrtrækningsproblemer, rygsmerter og søvnproblemer. Men det kan også et tilbud til dig der blot har lyst til at give din krop opmærksomhed".
"Behandlingen indledes og afsluttes med en samtale og foregår på en helt almindelig massagebriks. Og det er med fokus på at aktivere kredsløbet og åbne op for lymfesystemet for at få affaldsstoffer ud af systemet", lyder det fra Lars Jægerfeld Kristoffersen som oprindelig kommer fra Nørrebro, og arbejder i ManuVisionhuset på Frederiksberg og siden januar også i Frederiksværk.
Publiceret 20 February 2019 11:52